ประกาศคณะกรรมการการกระจายอำนาจให้แก่องค์กรปกครองส่วนท้องถิ่น
เรื่อง การกำหนดกิจการอื่นใดที่เป็นผลประโยชน์ของประชาชนในท้องถิ่นที่เป็นหน้าที่และอำนาจ
ขององค์กรปกครองส่วนท้องถิ่น : ด้านการแก้ไขปัญหาสัตว์ป่าที่ก่อให้เกิดผลกระทบ
หรือสร้างความเดือดร้อนต่อประชาชน

โดยที่ปัจจุบันปัญหาสัตว์ป่าออกมารบกวนหรือสร้างความเดือดร้อนแก่ชีวิตความเป็นอยู่
ของประชาชนเป็นจำนวนมาก และนับวันยิ่งจะทวีความรุนแรงและส่งผลกระทบทะเลสร้างความเสียหาย
ต่อประชาชนมากยิ่งขึ้น เพื่อให้องค์กรปกครองส่วนท้องถิ่นมีส่วนร่วมในการแก้ไขปัญหาสัตว์ป่า
ที่ก่อให้เกิดผลกระทบหรือสร้างความเดือดร้อนต่อประชาชนซึ่งอยู่ในเขตความรับผิดชอบขององค์กรปกครอง
ส่วนท้องถิ่น ให้เป็นไปอย่างมีประสิทธิภาพและประสิทธิผล และเพื่อประโยชน์ในการดูแลความปลอดภัย
และอนามัยต่อชีวิต ร่างกาย และทรัพย์สินของประชาชน ตลอดจนเพื่อให้สดคล่องกับหลักการ
การกระจายอำนาจให้แก่องค์กรปกครองส่วนท้องถิ่น

อาศัยอำนาจตามความในมาตรา ๑๒ (๔) และ (๑๕) มาตรา ๑๖ (๓๑) มาตรา ๑๗ (๒๙)
และมาตรา ๑๘ แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง
ส่วนท้องถิ่น พ.ศ. ๒๕๔๒ ประกอบกับมติคณะกรรมการการกระจายอำนาจให้แก่องค์กรปกครอง
ส่วนท้องถิ่น ในคราวประชุมครั้งที่ ๒/๒๕๖๗ เมื่อวันที่ ๑ มีนาคม พ.ศ. ๒๕๖๗ คณะกรรมการ
การกระจายอำนาจให้แก่องค์กรปกครองส่วนท้องถิ่นจึงออกประกาศไว้ ดังต่อไปนี้

ข้อ ๑ ให้องค์กรปกครองส่วนท้องถิ่นมีหน้าที่และอำนาจในการแก้ไขปัญหาสัตว์ป่าที่ก่อให้เกิด
ผลกระทบหรือสร้างความเดือดร้อนต่อประชาชน และให้ความช่วยเหลือสนับสนุน ประสานงาน
และมีส่วนร่วมกับกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม
และหน่วยงานที่เกี่ยวข้องในการแก้ไขปัญหาสัตว์ป่าที่ก่อให้เกิดผลกระทบหรือสร้างความเดือดร้อน
ต่อประชาชนที่อยู่ภายในเขตความรับผิดชอบขององค์กรปกครองส่วนท้องถิ่นั้น ซึ่งจะต้องเป็นไปตาม
กฎหมายว่าด้วยการสงวนและคุ้มครองสัตว์ป่าและกฎหมายอื่นที่เกี่ยวข้อง

การดำเนินการตามวรรคหนึ่ง ต้องเป็นไปเพื่อการคุ้มครอง การบำบัดเยียวยา และการป้องกัน
และแก้ไขภัยตรายที่เกิดหรืออาจจะเกิดแก่ชีวิต ร่างกาย หรือทรัพย์สิน รวมทั้งชีวิตความเป็นอยู่
ของประชาชน โดยอย่างน้อยต้องประกอบด้วยเรื่องดังต่อไปนี้

(๑) การจัดทำแผนงานหรือโครงการในการแก้ไขปัญหาสัตว์ป่าที่ก่อให้เกิดผลกระทบหรือ
สร้างความเดือดร้อนต่อประชาชนภายในเขตพื้นที่ที่รับผิดชอบขององค์กรปกครองส่วนท้องถิ่น

(๒) การจัดให้มีการรวบรวมข้อมูลและติดตามสถานการณ์ รวมถึงการประชาสัมพันธ์และ
ประสานงานการแก้ไขปัญหาและการให้ความช่วยเหลอด้านต่าง ๆ

(๓) การจัดให้มีระบบแจ้งเตือน และการเฝ้าระวังเพื่อป้องกันสัตว์ป่าออกมารบกวนหรือสร้างความเดือดร้อนแก่ชีวิตความเป็นอยู่ของประชาชน รวมถึงการจัดให้มีเครื่องมือหรืออุปกรณ์ควบคุมสัตว์ป่า มิให้สัตว์ป่าออกมาบริเวณหรือสร้างความเดือดร้อนแก่ชีวิตความเป็นอยู่ของประชาชน

(๔) การจัดตั้งหรือสนับสนุนเครือข่ายอาสาสมัครในการเฝ้าระวังสัตว์ป่าออกมารบกวนหรือสร้างความเดือดร้อนแก่ชีวิตความเป็นอยู่ของประชาชน

(๕) การช่วยเหลือสัตว์ป่าตามหลักวิชาการ และอาจจัดให้มีสถานอนุบาลสัตว์ป่า เพื่อทำการช่วยเหลือดูแลรักษา และการปล่อยคืนสู่ธรรมชาติ

(๖) การดูแลและปรับปรุงพื้นที่แหล่งอาหารตามธรรมชาติของสัตว์ป่า รวมถึงการส่งเสริมหรือจัดให้มีพื้นที่แหล่งอาหารของสัตว์ป่าตามความจำเป็นและความเหมาะสม

ข้อ ๒ ในการดำเนินการตามข้อ ๑ ให้กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อมและองค์กรปกครองส่วนท้องถิ่นหารือร่วมกันเพื่อตกลงวิธีการขั้นตอน ความรับผิดชอบ และรายละเอียดในการปฏิบัติงาน เพื่อให้เกิดการช่วยเหลือ ความร่วมมือและประสานงานกันอย่างมีระบบ มีประสิทธิภาพ และเป็นไปตามเป้าหมายในการแก้ไขปัญหาสัตว์ป่าที่ก่อให้เกิดผลกระทบหรือสร้างความเดือดร้อนต่อประชาชน

ให้กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม พิจารณาให้การช่วยเหลือ สนับสนุน ให้คำแนะนำหรือคำปรึกษาทางวิชาการและทางเทคนิค การเตรียมความพร้อม และการฝึกอบรมเกี่ยวกับการแก้ไขปัญหาสัตว์ป่าที่ก่อให้เกิดผลกระทบหรือสร้างความเดือดร้อนต่อประชาชน ตลอดจนสนับสนุนค่าใช้จ่ายและความร่วมมืออื่นใดที่จำเป็นแก่องค์กรปกครองส่วนท้องถิ่นในการดำเนินการตามวรรคหนึ่งด้วย

ข้อ ๓ เพื่อประโยชน์ในการดำเนินการแก้ไขปัญหาสัตว์ป่าที่ก่อให้เกิดผลกระทบหรือสร้างความเดือดร้อนต่อประชาชน ให้กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม พิจารณาแต่งตั้งข้าราชการหรือพนักงานส่วนท้องถิ่นขององค์กรปกครองส่วนท้องถิ่นเป็นเจ้าพนักงานหรือผู้ช่วยเจ้าพนักงานตามกฎหมายว่าด้วยการสงวนและคุ้มครองสัตว์ป่าตามความจำเป็นและความเหมาะสม

ทั้งนี้ ตั้งแต่วันประกาศในราชกิจจานุเบกษาเป็นต้นไป